เงินบาทเปิดอ่อนค่า 36.73 บ. จับตาประชุม “เฟด” เคาะขึ้นดอกเบี้ย
เงินบาทเช้านี้ 36.73 บาท/ดอลลาร์ อ่อนค่าจากเย็นวานนี้ หลังบอนด์ยีลด์สหรัฐดีดตัวขึ้น นักลงทุนจับตาผลประชุม “เฟด” เคาะขึ้นดอกเบี้ยเท่าใด พร้อมติดตามแถลงประมาณการณ์ GDP ของไทยในปี 65 และแนวโน้มปี 66
เงินบาทเช้านี้ 36.73 บาท/ดอลลาร์ อ่อนค่าจากเย็นวานนี้ หลังบอนด์ยีลด์สหรัฐดีดตัวขึ้น นักลงทุนจับตาผลประชุม “เฟด” เคาะขึ้นดอกเบี้ยเท่าใด พร้อมติดตามแถลงประมาณการณ์ GDP ของไทยในปี 65 และแนวโน้มปี 66
26 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.73 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 36.63 บาท/ดอลลาร์ เงินบาทเช้านี้เปิดอ่อนค่าจากเย็นวาน ในขณะที่ดอลลาร์สหรัฐก็อ่อนค่าเมื่อเทียบกับเงินสกุลหลักอื่นๆ เช่นกัน ซึ่งน่าจะเป็นผลจากที่อัตราผลตอบแทนพันธบัตรรัฐบาลสหรัฐ (บอนด์ยีลด์) ดีดตัวขึ้นในวันนี้ ขณะที่นักลงทุนจับตาการประชุมธนาคารกลางสหรัฐ (เฟด) ซึ่งจะทราบมติในคืนวันพรุ่งนี้ว่าจะตัดสินใจขึ้นดอกเบี้ยเท่าใด
โดย FedWatch Tool ของ CME Group บ่งชี้ว่า ขณะนี้นักลงทุนให้น้ำหนัก 77.5% ที่เฟดจะปรับขึ้นอัตราดอกเบี้ย 0.75% ในการประชุมครั้งนี้ และให้น้ำหนักเพียง 22.5% ที่เฟดจะปรับขึ้นอัตราดอกเบี้ย 1.00%
ขณะที่ปัจจัยในประเทศต้องติดตามกระทรวงการคลังที่จะแถลงประมาณการณ์ GDP ของไทยในปี 65 และแนวโน้มปี 66
นักบริหารเงิน คาดว่า วันนี้เงินบาทจะเคลื่อนไหวในกรอบ 36.60 – 36.80 บาท/ดอลลาร์
THAI BAHT FIX 3M (25 ก.ค.) อยู่ที่ระดับ 0.52791% ส่วน THAI BAHT FIX 6M อยู่ที่ระดับ 0.78938 %